钦定古今图书集成/明伦汇编/氏族典/第089卷 > 卢襄
## 钦定古今图书集成/明伦汇编/氏族典/第089卷 > 卢襄

按《苏州府志》：“襄字师陈，吴县人，雍弟。幼颖异，受《易》于
兄。又为都宪徐源所知。源抚山东，遂携以往。比归，又
游王文恪门，造诣日深。嘉靖癸未登进士，授刑部主
事，改兵部，升礼部员外郎，迁职方郎中，寻改武选。操
切彊执，为时所忌。被诬逮系诏狱。赖上圣明，卒白陞
陕西右参议。时抱疾赴陕，闻父讣疾剧，抵家卒，年五”
十一。自号“五坞山人。”所著有《五坞草堂集》《石湖文略》。